Alboraia inaugura dues exposicions de Laila Hamwi i Vicente Panach amb l'abstracció com a protagonista
26 de març de 2024

La Casa de Cultura d'Alboraia ha inaugurat dues exposicions de pintura abstracta que es podran visitar fins al 20 d'abril. La inauguració de la mostra “Trencaclosques humans” de Laila Hamwi va comptar amb la presència de la pintora i de la regidora de cultura, Conxa Villena.

Es tracta d'un projecte basat en el plantejament que tot està connectat física i espiritualment. Preguntes com a quin sentit té la vida o quin espai ocupem en aquest món són la constant cerca en eixe acostament pictòric que es materialitza prenent l'humà com a mitjà.

La inauguració de l'exposició Arista de Vicente Panach va comptar amb la presència de la regidora de cultura, Conxa Villena, i de l'alcalde, Miguel Chavarría. La mostra representa una analogia aristotèlica de l'art, on l'ésser humà es veu involucrat de manera directa i indirecta en la voràgine que crea el món, la qual cosa provoca una pèrdua d'informació impossible de recuperar però possible identificar.

Amb aquesta selecció d'obres, l'artista vol mostrar la semblança entre la realitat d'una banda i els buits, les llacunes del destí i fragments dels trencaclosques impossibles com són els somnis, per un altre.